stanford-oval/wikipedia huggingface dataset:
ไทยไฟต์
ประวัติ

ในช่วงที่กระแสความนิยมของมวยไทยได้เริ่มแผ่ขยายไปทั่วโลก ทางรัฐบาลได้มีการสนับสนุนในการที่ผลักดันกีฬาประจำชาติสู่ระดับสากล โดยได้มีการยกระดับสู่การจัดรายการแข่งขันระดับโลก การแข่งขันไทยไฟท์ก่อตั้งขึ้นโดยบริษัท สปอร์ต อาร์ต จำกัด มีนายนพพร วาทิน ดำรงตำแหน่งประธานกรรมการบริหาร การแข่งขันไทยไฟต์เริ่มขึ้นครั้งแรกเมื่อวันที่ 29 สิงหาคม พ.ศ. 2553 ที่อินดอร์ สเตเดียม หัวหมาก และจัดรอบชิงชนะเลิศในวันที่ 6 ธันวาคม พ.ศ. 2553 ที่สนามกีฬาเฉลิมพระเกียรติ 80 พรรษา 5 ธันวาคม 2550 จังหวัดนครราชสีมา โดยมี ฟาบิโอ ปินก้า ซึ่งเป็นนักมวยไทยชาวฝรั่งเศส เป็นผู้ชนะคะแนนนักสู้ชาวไทย และถือเป็นแชมป์คนแรกของรายการ โดยมีการถ่ายทอดสดทางสถานีวิทยุโทรทัศน์ไทยทีวีสีช่อง 3 ซึ่งผู้ชนะการแข่งขันจะได้รับเงินรางวัล 2 ล้านบาท รวมถึงรถกระบะอีซูซุ 1 คันเป็นรางวัล
พ.ศ. 2554 ได้มีแผนการจัดการแข่งขันขึ้นในหลายประเทศในแบบเอ็กซ์ตรีม ทั้งเมืองคานส์ ประเทศฝรั่งเศส, เขตการปกครองพิเศษฮ่องกง รวมถึงกรุงโตเกียว ประเทศญี่ปุ่น และในเดือนกันยายนของปีเดียวกันนี้ ได้จัดการแข่งขันที่ประเทศไทยอีกครั้งที่หอประชุมมหาวิทยาลัยธรรมศาสตร์ ศูนย์รังสิต ปทุมธานี โดยมีการชิงแชมป์ใน 2 รุ่น ซึ่งได้แก่รุ่น 67 กก. และ 70 กก. โดยมีนักมวยไทยอย่างบัวขาว ป.ประมุข และ เข้ม ศิษย์สองพี่น้อง ร่วมการแข่งขันในครั้งนี้ ซึ่งในการแข่งขันครั้งนี้ เข้ม ศิษย์สองพี่น้อง เป็นฝ่ายชนะน็อค อเลสซิโอ แองเจลโล่ ซึ่งเป็นนักมวยไทยชาวอิตาลีในยกแรก ส่วน บัวขาว ป.ประมุข ได้เป็นฝ่ายชนะคะแนน อับดาห์ลาห์ มาเบล นักมวยไทยชาวแคเมอรูน โดยเป็นคู่เอกของการแข่งขันในรอบ 8 คน ภายหลังจากการแข่งรอบดังกล่าวเสร็จสิ้นลง ได้มีการเตรียมจัดการแข่งขันรอบถัดไปในวันที่ 24 ตุลาคม พ.ศ. 2554 ที่ศูนย์การประชุมมหาวิทยาลัยธรรมศาสตร์ ศูนย์รังสิต และรอบชิงชนะเลิศซึ่งเตรียมจัดขึ้นในวันที่ 27 พฤศจิกายน พ.ศ. 2554 ที่ลานพระบรมรูปทรงม้า แต่เนื่องด้วยเหตุการณ์อุทกภัยในประเทศไทย พ.ศ. 2554 ที่เกิดขึ้น ได้ส่งผลให้เลื่อนการจัดรายการแข่งขันรอบดังกล่าวออกไป โดยมาจัดรอบเซมิไฟนอลในวันที่ 27 พฤศจิกายน พ.ศ. 2554 ที่ห้างสรรพสินค้า อิมพีเรียล เวิลด์ สำโรง ตำบลสำโรงเหนือ อำเภอเมืองสมุทรปราการ จังหวัดสมุทรปราการ และรอบชิงชนะเลิศในวันที่ 18 ธันวาคม พ.ศ. 2554 ที่ลานพระบรมรูปทรงม้า โดยในปีนี้พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานถ้วยรางวัลชนะเลิศแก่นักมวยทั้งสองรุ่น
ในปี พ.ศ. 2555 ไทยไฟท์เริ่มจัดการชกแข่งขันรอบแรกเมื่อวันที่ 23 ตุลาคม ณ มหาวิทยาลัยกรุงเทพธนบุรี รอบที่สองจัดเมื่อวันที่ 25 พฤศจิกายน ณ โรงยิมเนเซียม โคราช ชาติชาย ฮอลล์ ภายในพื้นที่สนามกีฬาเฉลิมพระเกียรติ 80 พรรษา 5 ธันวาคม 2550 จังหวัดนครราชสีมา และรอบชิงชนะเลิศกำหนดจัดในวันที่ 16 ธันวาคม ซึ่งตรงกับวันกีฬาแห่งชาติ ณ ลานพระราชวังดุสิต
ในปี พ.ศ. 2556 ไทยไฟท์จัดนัดชิงชนะเลิศ ณ ท้องสนามหลวง และในปี พ.ศ. 2557 ไทยไฟต์ได้กลับมาจัดอีกครั้ง โดยประเดิมครั้งแรกของปี ในวันที่ 22 กุมภาพันธ์ พ.ศ. 2557 ณ สวนหลวงราชินี 19 ไร่ ตำบลหัวหิน อำเภอหัวหิน จังหวัดประจวบคีรีขันธ์ และครั้งที่สองกำหนดจัดในวันที่ 6 เมษายน 2557 ณ ลานใกล้เรือหลวงจักรีนฤเบศร ท่าเรือจุกเสม็ด ฐานทัพเรือสัตหีบ ตำบลแสมสาร อำเภอสัตหีบ จังหวัดชลบุรี
การแข่งขัน

เป็นการแข่งขันมวยไทยที่ลดจำนวนยก จาก 5 ยก ลงมาเหลือ 3 ยก ยกละ 3 นาที ในการต่อสู้แบบมวยไทย นอกจากนี้ ยังมีการกำหนดให้นักมวยไทยสวมกางเกงและนวม โดยเปลี่ยนจากฝ่ายแดงและฝ่ายน้ำเงิน มาเป็นฝ่ายดำและฝ่ายขาว
ส่วนเพิ่มเติม

ในช่วงพิธีเปิดมีการแสดงรำมวยไทยโบราณ, การเล่นดนตรีไทย ตลอดจนการแข่งขันที่สร้างความตื่นตาตื่นใจสำหรับผู้ชมเป็นอย่างมาก
สิ่งสืบเนื่อง

ปัจจุบัน ทางผู้จัดไทยไฟท์ ได้มีแผนการณ์จัดรายการแข่งขันอีกครั้งในแบบเอ็กซ์ตรีม โดยจะเปิดตัวในช่วงเดือนมิถุนายน พ.ศ. 2555 ที่เมืองโกลด์โคสต์ ประเทศออสเตรเลีย และดูไบ ในสหรัฐอาหรับเอมิเรตส์ ก่อนที่จะโคจรมาเปิดตัวอีกครั้งที่ประเทศไทย เป็นปีที่ 3 ต่อไป และในปี พ.ศ. 2557 ได้มีการเพิ่มเงินรางวัลสำหรับแชมป์ด้วยจำนวนเงิน 10 ล้านบาท นอกจากนี้ นพพร วาทิน ซึ่งเป็นประธานจัดการแข่งขัน ยังมีแผนเปิดสถานีโทรทัศน์ดาวเทียมโดยใช้ชื่อ ไทยไฟต์ แชนแนล ที่ทำการถ่ายทอดออกอากาศใน 10 ประเทศทั่วโลก
ระเบียงภาพ

ไทยไฟต์ 2012 รอบชิงชนะเลิศ ณ ลานพระบรมรูปทรงม้า
น้าเน็ก และแมทธิว ดีน สองพิธีกร
การเปิดตัวของอังเดร คูเลบิน
การต่อสู้ระหว่างบัวขาว ป.ประมุข กับวิตาลี เกอร์คอฟ
พิธีกร

สุริยนต์ อรุณวัฒนกูล (2559-ปัจจุบัน)
เปรมณัช สุวรรณานนท์ (2559-ปัจจุบัน)
พินิจ พลขันธ์ (มิสเตอร์ป๋อง) (2553-ปัจจุบัน)
พันตรี สมจิตร จงจอหอ (2553-ปัจจุบัน)
แม้ทธิว พอล ดีน (2553-2558)
เกตุเสพย์สวัสดิ์ ปาลกะวงศ์ ณ อยุธยา (2553-2557)
ธนาสุทธิ์ วุฒิวิชัย (เสียงเปิดตัวแนะนำนักชก) (2553-ปัจจุบัน)
ดูเพิ่ม

มวยไทย
แหล่งข้อมูลอื่น

THAI FIGHT เก็บถาวร 2012-06-22 ที่ เวย์แบ็กแมชชีน (ไทย อังกฤษ)
โรงเรียนสาธิตมหาวิทยาลัยเชียงใหม่

| โรงเรียนสาธิตมหาวิทยาลัยเชียงใหม่ |
| --- | --- |
Chiang Mai University Demonstration School

ที่ตั้ง
239 ถนนห้วยแก้ว ตำบลสุเทพ อำเภอเมือง จังหวัดเชียงใหม่ 50200
ข้อมูล
ชื่ออื่น: สาธิต มช. / CMUD
ประเภท: โรงเรียนสาธิต
คติพจน์: บาลี: วิชฺชา นรานํ ครุ (วิชาเป็นครูของมวลชน)
ก่อตั้ง: 3 มิถุนายน พ.ศ. 2511 (56 ปี)
หน่วยงานทางการศึกษา: คณะศึกษาศาสตร์ มหาวิทยาลัยเชียงใหม่ กระทรวงการอุดมศึกษา วิทยาศาสตร์ วิจัยและนวัตกรรม
ผู้อำนวยการ: รศ. สมเกียรติ อินทสิงห์
ภาษาที่ใช้เป็นสื่อการสอน: ไทย อังกฤษ ฝรั่งเศส จีน
สี:   สีน้ำเงิน
เพลง: มาร์ชสาธิตมหาวิทยาลัยเชียงใหม่
ต้นไม้: พะยอม
เว็บไซต์: cmud.edu.cmu.ac.th
โรงเรียนสาธิตมหาวิทยาลัยเชียงใหม่ (อังกฤษ: Chiang Mai University Demonstration School, CMUD) เป็นหน่วยงานหนึ่งภายใต้การดูแลของคณะศึกษาศาสตร์ มหาวิทยาลัยเชียงใหม่ โดยจัดการเรียนการสอนตั้งแต่ระดับปฐมวัยจนถึงระดับมัธยมศึกษา ซึ่งมีเป้าหมายหลักในการให้สวัสดิการทางการศึกษาแก่บุตรของบุคลากร และเป็นโรงเรียนทดลองเพื่อศึกษาวิจัยการเรียนการสอน
ประวัติ

โรงเรียนสาธิตมหาวิทยาลัยเชียงใหม่ จัดตั้งขึ้นตามวัตถุประสงค์ของการจัดตั้งคณะศึกษาศาสตร์ โดยมีจุดมุ่งหมายเพื่อให้โรงเรียนและเป็นสถานที่สำหรับสนับสนุนการผลิตบัณฑิตทางการศึกษา ทั้งในส่วนของการเป็นแหล่งที่ให้นักศึกษาได้สังเกตการสอนร่วมสอนและฝึกปฏิบัติการทางวิชาชีพ ตลอดจนเป็นสถานที่สำหรับให้คณะได้ศึกษาค้นคว้าและวิจัยร่วมทดลองวิธีการจัดการเรียนการสอนตามแนวปรัชญาการศึกษาใหม่ เพื่อเป็นตัวอย่างสำหรับการจัดการในภาคเหนือ โดยโรงเรียนสาธิตมหาวิทยาลัยเชียงใหม่ได้เริ่มทำการเรียนการสอนครั้งแรกเมื่อวันที่ 3 มิถุนายน พ.ศ 2511 ในระดับชั้นมัธยมศึกษาปีที่ 1 สายสามัญ โดยมีจำนวนนักเรียนรุ่นแรกจำนวน 70 คนและมีคณาจารย์จากคณะศึกษาศาสตร์เป็นผู้สอนโดย ในช่วงแรกได้ใช้อาคารวิทยาลัย 1 ของมหาวิทยาลัยเชียงใหม่เป็นสถานที่จัดการเรียนการสอน (ปัจจุบันคืออาคารคณะรัฐศาสตร์และรัฐประศาสนศาสตร์ มหาวิทยาลัยเชียงใหม่) จนกระทั่งปี 2514 อาคารสาธิตหนึ่งซึ่งเป็นอาคารหลังแรกของโรงเรียนได้ก่อสร้างเสร็จ โรงเรียนจึงได้ใช้อาคารหลังดังกล่าวเป็นสถานที่จัดการเรียนการสอนมาจนถึงปัจจุบัน
ในปี 2521 โรงเรียนสาธิต มช. ได้ปรับหลักสูตรกระทรวงศึกษาธิการโดยให้เรียนชั้นมัธยมศึกษาตอนต้น 3 ปีและชั้นมัธยมศึกษาตอนปลาย 3 ปี
ต่อมาในปี 2551 กระทรวงวิทยาศาสตร์และเทคโนโลยีได้จัดให้มีโครงการสนับสนุนการจัดตั้งห้องเรียนวิทยาศาสตร์ในโรงเรียนโดยการกำกับดูแลของมหาวิทยาลัยขึ้นโดยมีมหาวิทยาลัยเชียงใหม่เป็นศูนย์หนึ่งในจำนวนทั้งหมด 40 เพื่อรับนักเรียนเข้าศึกษาในระดับชั้นมัธยมศึกษาปีที่ 4 ในหลักสูตรห้องเรียนวิทยาศาสตร์ ซึ่งการพัฒนาหลักสูตรห้องเรียนวิทยาศาสตร์นั้นมาจากความร่วมมือของคณะวิทยาศาสตร์ และโรงเรียนสาธิตคณะศึกษาศาสตร์ มหาวิทยาลัยเชียงใหม่ ในปีการศึกษา 2561 ซึ่งเป็นปีแรกของการดำเนินโครงการได้เริ่มรับนักเรียนเข้าศึกษาในโครงการห้องเรียนวิทยาศาสตร์จำนวน 30 คนจนกระทั่งปีการศึกษา 2553 โครงการดังกล่าวมีจำนวนนักเรียนครบทั้ง 3 ระดับชั้น
ปัจจุบันโรงเรียนสาธิต มช. และเปิดหลักสูตรแผนการเรียนศิลป์-ซอฟต์แวร์ และศิลป์-ออกแบบ ระดับชั้นมัธยมศึกษาปีที่ 4
| จำนวนนักเรียนในโรงเรียนสาธิตมหาวิทยาลัยเชียงใหม่ ภาคเรียนที่ 1 ปีการศึกษา 2566 | ชาย | หญิง | รวม |
| --- | --- | --- | --- |
| ชั้นอนุบาล 1-3 | 142 | 136 | 278 |
| ชั้นประถมศึกษาปีที่ 1-6 | 180 | 181 | 361 |
| ชั้นมัธยมศึกษาปีที่ 1-3 | 276 | 372 | 648 |
| ชั้นมัธยมศึกษาปีที่ 4-6 | 370 | 425 | 795 |
| ทั้งหมด | 968 | 1114 | 2082 |
มีบุคลากรทั้งสายวิชาการและบุคลากรสายสนับสนุนจำนวนทั้งสิ้น 160 คน
หลักสูตร

โรงเรียนสาธิตมหาวิทยาลัยเชียงใหม่ ได้จัดทำหลักสูตรสถานศึกษาโรงเรียนสาธิตมหาวิทยาลัยเชียงใหม่ พุทธศักราช 2553 ตามหลักสูตรแกนกลางการศึกษาขั้นพื้นฐาน พุทธศักราช 2551 เพื่อให้การจัดการศึกษาของโรงเรียน สอดคล้องกับความเปลี่ยนแปลงทางเศรษฐกิจ สังคม และความเจริญก้าวหน้าทางวิทยาการของยุคโลกาภิวัตน์ โดยโรงเรียนได้ดำเนินการจัดทำหลักสูตรสถานศึกษา โรงเรียนสาธิตมหาวิทยาลัยเชียงใหม่ ซึ่งแบ่งเป็น
หลักสูตรการศึกษาขั้นพื้นฐานที่ดำเนินการจัดทำและใช้หลักสูตรโดยโรงเรียนสาธิตมหาวิทยาลัยเชียงใหม่
หลักสูตรห้องเรียนวิทยาศาสตร์ในโครงการสนับสนุนการจัดตั้งห้องเรียนวิทยาศาสตร์ โดยการกำกับของมหาวิทยาลัย ดำเนินการพัฒนาใช้หลักสูตรโดยคณะวิทยาศาสตร์ มหาวิทยาลัยเชียงใหม่ ซึ่งมีอาจารย์จากโรงเรียนสาธิตมหาวิทยาลัยเชียงใหม่ ร่วมเป็นคณะกรรมการร่างหลักสูตร
แหล่งข้อมูลอื่น

เว็บไซต์ทางการ
| ด ค ก รายชื่อโรงเรียนสาธิตในประเทศไทย |
| --- | --- |
มหาวิทยาลัยรัฐ/   มหาวิทยาลัยในกำกับของรัฐ:  เกษตรศาสตร์  เกษตรศาสตร์ กำแพงแสน  ขอนแก่น  ขอนแก่น หนองคาย  จุฬาลงกรณ์  เชียงใหม่  ธรรมศาสตร์  นครพนม  นเรศวร  บูรพา  บูรพา อาชีวศึกษา  พระจอมเกล้าเจ้าคุณทหารลาดกระบัง  พระจอมเกล้าธนบุรี  พะเยา  มหาสารคาม  มหิดล  รามคำแหง  รามคำแหง บางนา  ศรีนครินทรวิโรฒ ปทุมวัน  ศรีนครินทรวิโรฒ ประสานมิตร  ศรีนครินทรวิโรฒ องครักษ์  ศิลปากร  สงขลานครินทร์  สงขลานครินทร์ อิสลามศึกษา  สวนดุสิต  สวนดุสิต ลำปาง  สวนดุสิต สุพรรณบุรี  สวนดุสิต นครนายก 
มหาวิทยาลัยราชภัฏ:  กาญจนบุรี  จันทรเกษม  เชียงราย  เชียงใหม่  เทพสตรี  ธนบุรี  นครปฐม  นครราชสีมา  นครศรีธรรมราช  นครสวรรค์  บ้านสมเด็จเจ้าพระยา  พระนคร  พระนครศรีอยุธยา  พิบูลสงคราม  เพชรบุรี  เพชรบูรณ์  มหาสารคาม  ยะลา  ร้อยเอ็ด  รำไพพรรณี  เลย  วไลยอลงกรณ์ ในพระบรมราชูปถัมภ์  ศรีสะเกษ  สกลนคร  สงขลา  สวนสุนันทา  สุรินทร์  หมู่บ้านจอมบึง  อุดรธานี  อุตรดิตถ์  อุบลราชธานี 
มหาวิทยาลัย  เทคโนโลยีราชมงคล:  สาธิตนวัตกรรม ธัญบุรี  อนุบาลสาธิตราชมงคล ธัญบุรี  อีสาน 
มหาวิทยาลัยเอกชน:  กรุงเทพธนบุรี  การจัดการปัญญาภิวัฒน์  รังสิต  รังสิต เชียงใหม่  สาธิตปฐมวัย มหาวิทยาลัยหอการค้าไทย 
กิจกรรม:  สาธิตสามัคคี  สาธิตราชภัฏสัมพันธ์  สาธิตวิชาการ 
| ด ค กโครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย |
| --- | --- | --- |
| ภาคเหนือ |  โรงเรียนสาธิตมหาวิทยาลัยเชียงใหม่  โรงเรียนมัธยมสาธิตมหาวิทยาลัยนเรศวร  โรงเรียนสาธิตมหาวิทยาลัยพะเยา  |  |
| ภาคตะวันออกเฉียงเหนือ |  โรงเรียนราชสีมาวิทยาลัย  โรงเรียนสาธิตมหาวิทยาลัยขอนแก่น  โรงเรียนสาธิตมหาวิทยาลัยมหาสารคาม  โรงเรียนลือคําหาญวารินชําราบ  |  |
| ภาคกลางและภาคตะวันออก |  โรงเรียนดรุณสิกขาลัย  โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา  โรงเรียนสาธิต "พิบูลบำเพ็ญ" มหาวิทยาลัยบูรพา  โรงเรียนสวนกุหลาบวิทยาลัย รังสิต  โรงเรียนสิรินธรราชวิทยาลัย  |  |
| ภาคใต้ |  โรงเรียน มอ.วิทยานุสรณ์  โรงเรียนสาธิตมหาวิทยาลัยสงขลานครินทร์  โรงเรียนป่าพะยอมพิทยาคม  โรงเรียน มอ.วิทยานุสรณ์ สุราษฎร์ธานี  |  |
 หมวดหมู่  โครงการ
ขันที

จิตรกรรมฝาผนังแสดงภาพกลุ่มขันที ที่พระสุสานขององค์ชายหลี่เสียน ค.ศ. 706
ขันที คือ ชายที่ถูกตอน บางประเทศทางเอเชียสมัยโบราณใช้สำหรับควบคุมฝ่ายใน ในภาษาจีนเรียกว่า ไท้เจี๋ยน หรือไท้ก๋ำ (ฮกเกี้ยน:太監 ,ไท้ก่ำ ) ในภาษาละตินและอาหรับเรียกว่ายูนุก (Eunuch) โดยมีรากศัพท์มาจากภาษากรีกคำว่า ยูโนคอส (eunouchos) แปลว่าผู้ดูแลรักษาเตียง ส่วนชนชาติมอญเรียกขันทีว่า กมนุย (อ่านว่า ก็อมนอย) แปลว่า ขันทีที่ปราศจากความรู้สึกทางเพศ
ต้นกำเนิด

ในวัฒนธรรมตะวันตก เรียกขันทีว่า ยูนุก (Eunuch) ซึ่งมาจากรากศัพท์ภาษากรีกคำว่า ยูโนคอส (eunouchos) แปลว่าผู้ดูแลรักษาเตียง ซึ่งยูนุกมีหน้าที่ดูแลหรือเป็นผู้รับใช้กษัตริย์และข้าราชสำนักฝ่ายใน สันนิษฐานว่าเกิดครั้งแรกที่เมืองละกาสช์ (Lagash) ของสุเมเรียน ในเมโสโปเตเมีย ราว 2,000 ปีก่อนคริสต์กาล และถือเป็นกลุ่มคนที่มีบทบาทสำคัญในราชสำนักของเมโสโปเตเมียและอียิปต์แต่โบราณ ในระยะแรกจะคัดเลือกยุนุกจากทาสและเชลยอายุน้อย แต่มีบางส่วนที่ถูกตอนเมื่อเป็นหนุ่มแล้ว
วัฒนธรรมการใช้ยุนุกในเมโสโปเตเมียแตกแขนงออกเป็น 2 ทางคือ สายแรกแพร่หลายไปตามเส้นทางสู่จีนในสมัยราชวงศ์สุย และสายที่ 2 แพร่หลายในเอเชียตะวันตกและเอเชียใต้ สู่เปอร์เซียโบราณและจักรวรรดิโรมันตะวันออกหรือไบแซนไทน์
ในเปอร์เซียและไบแซนไทน์ในช่วงที่มุสลิมเรืองอำนาจ พวกเขาได้รับเอายูนุกเข้ามาด้วย ดังปรากฏในราชสำนักจักรวรรดิมุสลิมในคริสต์ศวรรษที่ 16-18 อย่างออตโตมาน-เติร์ก (Ottoman-Turk) ซาฟาวี (Safavids) ของอิหร่านและโมกุล (Mughal) ของอินเดีย โดยจักรวรรดิทั้ง 3 ได้รับการยกย่องว่าเป็นราชสำนักที่เจริญรุ่งเรืองเช่นเดียวกับราชสำนักจีน
ประเภทของขันที

ขันทีนั้น มีอยู่สองประเภท
ถูกตอนโดยตัดแค่ปลายองคชาตเท่านั้น ยังเหลือพวงอัณฑะอยู่ ขันทีประเภทนี้ ยังเหลือฮอร์โมนเพศชายอยู่มากมาย เสียงยังห้าวแบบชาย และจะได้อนุญาตให้ปฏิบัติภารกิจหน้าที่การงานได้เฉพาะเขตพระราชฐานชั้นนอกเท่านั้น
ถูกตอนโดยตัดทิ้งทั้งพวง เสียงจะแหลมเล็ก ลูกกระเดือกหายไป ฮอร์โมนเพศชายหมดไป พวกนี้จะได้รับความไว้ใจสูงกว่า และสามารถปฏิบัติงานในเขตพระราชฐานชั้นใน
ขันทีจำแนกตามประเทศ > จีน

ขันทีในจีนจะเรียกว่า ฮ่วนกวาน (จีน: 宦官; พินอิน: huànguān) ไท่เจี้ยน (จีน: 太监; พินอิน: Tàijiàn) ทำงานหลายอย่างที่สตรีเพศทำไม่ได้ ในพระราชวังในจีนมีหน้าที่ควบคุมนางในฝ่ายพระราชฐาน และบางครั้งจะขับลำนำถวายฮ่องเต้ก่อนเข้าที่บรรทม นอกจากเรื่องทางโลกแล้ว ขันทียังมีหน้าที่เป็นคณะที่ปรึกษาให้กับฮ่องเต้ในการปกครองบ้านเมือง ซึ่งในบางยุคสมัยก็เป็นเพราะขันทีที่เอาแต่ปรนเปรอฮ่องเต้จนบ้านเมืองอ่อนแอ ไร้เสถียรภาพจนนำมาสู่การล่มสลายของบ้านเมือง เช่น ยุคสามก๊ก หรือ ปลายราชวงศ์หมิง หรือ ปลายราชวงศ์ชิง เป็นต้น
เริ่มมีมาตั้งแต่สมัยราชวงศ์ยิน (1,324 –1,066 ปี ก่อนคริสต์ศักราช เป็นชื่อเรียกของราชวงศ์ซาง หลังย้ายเมืองหลวงไปเมืองยิน ซึ่งปัจจุบันคือเมืองอันหยัง ในมณฑลเหอหนาน) จากหลักฐานบนกระดองเต่ามีตัวหนังสือจีนโบราณอยู่ตัวหนึ่ง ซึ่งหมายถึง 'การตัดองคชาต' และ คำว่า ‘羌 ’(อ่านว่าเชียง) บนกระดองเต่ากล่าวไว้ว่า อู่ติงหวัง จักรพรรดิแห่งราชวงศ์ยิน (1,254 ปีก่อนคริสต์ศักราช) ได้มีรับสั่งให้ตัดอวัยวะเพศของหนุ่มชาวเชียง ที่ถูกจับมาเป็นเชลย และให้นำตัวไปเป็นขันที ทำหน้าที่ประกอบพิธีกรรมต่างๆ
ต่อมาในรัชสมัยของมู่หวัง (976-920 ปี ก่อนคริสต์ศักราช) แห่งราชวงศ์โจว จนถึงรัชสมัยของจักรพรรดิอิงจง (ค.ศ. 1457-1464) แห่งราชวงศ์หมิง ปรากฏหลักฐานว่า มีการลงโทษ ด้วยการตัดอวัยวะเพศ หรือที่เรียกกันว่าการลงโทษของราชสำนัก ผู้ที่ตกเป็นเหยื่อแห่งความทารุณนี้ ได้แก่ เชลยศึก ข้าราชการที่จักรพรรดิไม่ทรงพอพระทัย หรือแม้แต่ลูกชายของชาวบ้านทั่วไป ที่ถูกนำมาเป็นทาสของบรรดาผู้ปกครอง
ต่อมาในสมัยกวงบู๊ ค่านิยมเปลี่ยนไป ผู้ชายที่รับใช้ในวังต้องเป็นขันที ถือว่าเป็นคนที่มีหน้ามีตามาก พอถึงยุคสมัยราชวงศ์สุย ทางการยกเลิกโทษการตอน ดังนั้นคนที่เป็นขันทีต้องตอนตัวเอง
ในสมัยราชวงศ์หมิงและชิง (ค.ศ. 1644-1911) สองราชวงศ์สุดท้ายของจีน กลับมีชายหนุ่มจำนวนไม่น้อย สมัครใจเข้าเป็นขันที ส่วนมากมีสาเหตุมาจากความยากจน โดยขันทีคนสุดท้ายของจีนคือซุนเหย้าถิง เขาเกิดในรัชสมัยของจักรพรรดิกวางสู่ (ค.ศ. 1875-1908) แห่งราชวงศ์ชิง
ขันทีจำแนกตามประเทศ > ไทย

ในประเทศไม่พบหลักฐานที่เกี่ยวข้องโดยตรง แต่มีร่องรอยที่ทำให้เห็นว่ามีขันทีมาก่อนโดยในสมัยอยุธยาเรียกขันทีว่า นักเทษขันที (บ้างเขียน นักเทศขันที) นักวิชาการด้านประวัติศาสตร์ให้ความเห็นว่า นักเทษ และ ขันที คงเป็นขุนนางชายที่ถูกตอนเหมือนกัน มีเพียง ดร. วินัย พงศ์ศรีเพียร อธิบายไว้ว่า คือฝ่ายหนึ่งที่เรียกว่า นักเทษ (นักเทศ) นั้นรับราชการฝ่ายขวา ส่วนอีกฝ่ายที่เรียกว่า ขันที นั้นรับราชการฝ่ายซ้าย มีข้อสันนิษฐานว่าพระมหากษัตริย์ไทยสมัยโบราณให้ขันทีอยู่ในสังกัดของฝ่ายใน และไม่ทรงเปิดโอกาสให้นักเทษขันทีมีส่วนร่วมในราชการฝ่ายหน้า อย่างไรก็ตามนักเทษขันทียังคงดำรงอยู่จนสิ้นกรุงศรีอยุธยา และถูกยกเลิกลงในรัชสมัยพระบาทสมเด็จพระพุทธยอดฟ้าจุฬาโลกแห่งราชวงศ์จักรี
ดร. วินัย พงศ์ศรีเพียร ได้สันนิษฐานเกี่ยวกับที่มาของคำว่า "ขันที" ว่าน่าจะมาจากคำว่า "ขณฺฑ" ในภาษาสันสกฤต ซึ่งมีความหมายว่า "ทำลาย" และกินความหมายไปถึง “ไม่สมบูรณ์, ขาดหายไป, ทำลายหรือตัดออกเป็นชิ้น” และคนไทยได้แผลงคำว่า ขณฺฑ เป็น ขณฺฑี ในการเขียน
ขันทีจำแนกตามประเทศ > พม่า

ในพม่าและยะไข่ ขันทีจะมีหน้าที่ในการดูและฝ่ายในและจำทูลพระราชสาสน์ นอกจากนี้ชาวมอญก็มีคำเรียกขันทีว่า กมฺนุย (อ่านว่า ก็อมนอย) แปลโดยศัพท์ว่า "ขันทีที่ปราศจากความรู้สึกทางเพศ"
ขันทีจำแนกตามประเทศ > เกาหลี

ในอาณาจักรแถบคาบสมุทรเกาหลีได้มีระบบขันทีเช่นเดียวกัน โดยเรียกว่า แนชี (เกาหลี: 내시; 內侍) ซึ่งทำหน้าที่สนองพระราชบัญชาพระมหากษัตริย์และเหล่าเชื้อพระวงศ์ ซึ่งปรากฏการมีอยู่ของขันทีครั้งแรกใน "โครยอซา" (เกาหลี: 고려사; 高麗史 "ประวัติศาสตร์โครยอ") ซึ่งบันทึกเรื่องราวช่วงยุคโครยอ และต่อมาในยุคราชวงศ์โชซอน ระบบแนชีได้ถูกแก้ไข และเปลี่ยนแปลงเรียกว่า กรมแนชี (เกาหลี: 내시부; 內侍府)
ระบบแนชี จะมีสองระดับคือ ซังซ็อน (เกาหลี: 상선; 尙膳 "หัวหน้าขันที") รองลงมาคือ แนกวัน (เกาหลี: 내관; 內官 "ขันทีพนักงานสามัญ") ทั้งสองตำแหน่งถือว่าสูงกว่าขันทีทั่วไป ทั้งนี้จะมีเจ้าหน้าที่จำนวน 140 นายประจำอยู่ตามพระราชวัง และขันทีทุกคนจะต้องสอบปรัชญาขงจื๊อในทุก ๆ เดือน ภายหลังระบบขันทีได้ถูกยกเลิกลงในปี พ.ศ. 2437 หลังเกิดการปฏิรูปกาโบ (เกาหลี: 갑오 개혁; 甲午改革)
ตามตำนานกล่าวไว้เกี่ยวกับการตอนความว่า เบื้องต้นต้องทาอุจจาระของมนุษย์ลงบริเวณอวัยวะเพศของเด็กน้อยแล้วให้สุนัขกัดอวัยวะเพศจนขาด ต่อมาในยุคราชวงศ์หยวน ขันทีได้กลายเป็นสินค้าชั้นดี และการตอนด้วยสุนัขก็ถูกแทนที่ด้วยเทคนิคการผ่าตัดที่มีความซับซ้อนมากยิ่งขึ้น
ขันทีจำแนกตามประเทศ > ญี่ปุ่น

ขันทีญี่ปุ่นจะเรียกว่า 官者（かんがん） ในนิฮงโชกิได้ปรากฎหลักฐานเกี่ยวกับระบบขันทีในช่วงยุคนาระซึ่งสันนิษฐานว่าญี่ปุ่นรับระบบขันทีมาจากจีนในช่วงราชวงศ์สุย อย่างไรก็ตามญี่ปุ่นไม่ได้เอาระบบขันทีมาใช้ในราชสำนักเพราะอยู่ภายใต้อำนาจของขุนนางตระกูลฟูจิวาระ แต่ก็เคยมีอยู่ช่วงระยะเวลานึงในสมัยจักรพรรดิยูเรียกุในช่วงยุคโคฟุงและในช่วงยุคคามากุระมีบันทึกการลงโทษในพระราชสำนักญี่ปุ่นในประมวลกฎหมายของคัมมุว่าด้วยการตอนขันทีเข้าพระราชสำนักญี่ปุ่น และในพงศาวดารไทเฮกิว่าด้วยการตอนอวัยวะเพศชายและกันตัดเย็บช่องคลอด
ขันทีจำแนกตามประเทศ > เวียดนาม

ในยุคราชวงศ์จาง (เวียดนาม: Nhà Trần; 陳朝) ได้ทำการส่งขันทีเด็กชาวเวียดนามเป็นเครื่องบรรณาการแก่จีนในยุคราชวงศ์หมิง ในปี พ.ศ. 1926, 1927 และ 1928 และปรากฏหลักฐานสำคัญเกี่ยวกับการดำรงอยู่ของขันทีในอดีต นั่นคือบทกวีวิพากษ์วิจารณ์เหล่าขุนนาง ซึ่งถูกรจนาโดยกวีหญิง โห่ ซวน เฮือง (เวียดนาม: Hồ Xuân Hương; 胡春香) อันปรากฏเนื้อความตอนหนึ่งล้อเลียนเหล่าขันที
ขันทีจำแนกตามประเทศ > อินโดนีเซีย

ในยุคก่อนรับศาสนาอิสลาม อินโดนีเซียเคยมีขันทีคอยรับใช้ในวงศ์กษัตริย์ชวาซึ่งนับถือศาสนาฮินดู-พุทธ กล่าวกันว่ากษัตริย์ชวามีพระมเหสีและนางห้ามเป็นจำนวนมาก จึงมีขันทีซึ่งแต่งกายแบบหญิงนับพันคอยถวายงานรับใช้
แหล่งข้อมูลอื่น > หนังสือและบทความ

จุฬิศพงศ์ จุฬารัตน์. “ขันทีแขกในราชสำนักอยุธยา.” ศิลปวัฒนธรรม 21, 6 (เมษายน 2543): 66-73.
Bowie, Katherine. “Eunuchs in Siam: Before, During and After the Reign of King Narai in Ayutthaya.” Journal of the Siam Society 110, 1 (2022): 1-20.
แหล่งข้อมูลอื่น > เว็บไซต์

ขันทีในราชสำนักกรุงศรีอยุธยา เก็บถาวร 2008-07-08 ที่ เวย์แบ็กแมชชีน
ขันทีจีนยุคสุดท้ายแห่งราชสำนักชิง
นักเทษขันทีช่วงยุคกรุงศรีอยุธยา โพกศีรษะแต่งกายอย่างแขก
ต๋อง ชวนชื่น

| ต๋อง ชวนชื่น |
| --- | --- |
เกิด: 4 มิถุนายน พ.ศ. 2512 (55 ปี)[ต้องการอ้างอิง] วิชัย พรหมจรรย์  จังหวัดอุบลราชธานี
คู่สมรส: ธาราดา พรหมจรรย์ (ฝน)
อาชีพ: นักแสดง,นักแสดงตลก
ต๋อง ชวนชื่น นักแสดงและนักแสดงตลกชาวไทยจากคณะชวนชื่น
ต๋องมีชื่อจริงว่า วิชัย พรหมจรรย์ เกิดที่จังหวัดอุบลราชธานี เข้าสู่วงการตลกด้วยการชักชวนของเพื่อนคนหนึ่งที่เป็นพนักงานห้างด้วยกันซึ่งมีอาชีพเสริมเป็นตลกหลังจากนั้นต๋องจึงได้ย้ายไปอยู่อีกหลายคณะก่อนที่กล้วย เชิญยิ้มจะมาชักชวนให้ไปร่วมคณะตลกของเขา
ต่อมา นพดล ทรงแสง หรือ จิ้ม ชวนชื่น หัวหน้าคณะชวนชื่น ได้เข้ามาติดต่อเข้ามาที่ น้ากล้วย เพื่อดึงตัวต๋องไปเป็นตัวปูให้กับคณะชวนชื่นแทนคนเก่าที่ลาออกไป ในปัจจุบันต๋องได้ลาออกจากคณะชวนชื่นมาเป็นนักแสดงอิสระ
ชีวิตส่วนตัว

ต๋อง​แต่งงานกับ ธาราดา พรหมจรรย์ (ฝน) มีบุตรชาย​ด้วยกัน 2 คนคือ น้องแต๊งกิ้ว และ น้องเตตัส
ผลงาน > ภาพยนตร์

คนไฟบิน (2549) รับบทเป็น แผน
ส่ม ภัค เสี่ยน (2560) รับบทเป็น ติ๊ด
เลิฟยู โคกอีเกิ้ง (2563) รับบทเป็น เซียง
ผลงาน > ละครโทรทัศน์

พ.ศ. 2546 ขำดำ (ช่อง 12) รับบทเป็น ดำ
พ.ศ. 2546 อลวนคนไร่ส้ม (ช่อง 3) รับบทเป็น ดวง
พ.ศ. 2547 คุณพ่อรับจ้าง (ช่อง 7) รับบทเป็น ยามป๋อง
พ.ศ. 2547 เลิฟสตรอเบอรี่ (ช่อง 3) รับบทเป็น โจ้
พ.ศ. 2548 รักของนายดอกไม้ (ช่อง 3) รับบทเป็น จ่าแก้ว
พ.ศ. 2548 สุภาพบุรุษตีนควาย (ช่อง 3) รับบทเป็น
พ.ศ. 2551 หมอชิต สะกิดรัก (ช่อง 7) รับบทเป็น เจือ
พ.ศ. 2552 หัวใจไร้มลพิษ (ช่อง 7) รับบทเป็น กระท้อน
พ.ศ. 2552 รหัสโลกันตร์ (ช่อง 7) รับบทเป็น รปภ.
พ.ศ. 2553 ตลาดไม่ขาดรัก (ช่อง 7) รับบทเป็น นิดหน่อย
พ.ศ. 2553 วัยป่วนก๊วนล่าฝัน (ช่อง 7) รับบทเป็น ระเบิด
พ.ศ. 2553 คุณชายตำระเบิด (ช่อง 7) รับบทเป็น ชะมด
พ.ศ. 2554 มนต์รักแม่น้ำมูล (ช่อง 7) รับบทเป็น บุญหลาย
พ.ศ. 2554 เขยรสข่าพ่อตารสขิง (ช่อง 8) รับบทเป็น แดง
พ.ศ. 2555 ต้มยำลำซิ่ง (ช่อง 3) รับบทเป็น คูน
พ.ศ. 2555 วุ่นวายสบายดี (ช่อง 3) รับบทเป็น โกตี๋ ริชาร์ด เกียร์ บ้านไร่
พ.ศ. 2555 แม่แตงร่มใบ (ช่อง 3) รับบทเป็น โอด
พ.ศ. 2555 นางแบบโคกกระโดน (ช่อง 7) รับบทเป็น บักหล่อ
พ.ศ. 2555 อสูรน้อยในตะเกียงแก้ว (ช่อง 7) รับบทเป็น นายโป่ง
พ.ศ. 2555 มนต์รักตลาดสด (ช่อง 8) รับบทเป็น เป้ง
พ.ศ. 2556 ก้นครัวตัวแสบ (ช่อง 3) รับบทเป็น จอห์นนี่
พ.ศ. 2556 เรือนกาหลง (ช่อง 7) รับบทเป็น จอก
พ.ศ. 2557 คฤหาสน์บ้านทุ่ง (ช่อง 7) รับบทเป็น มานพ
พ.ศ. 2557 ยอดชายนายตุ๊กตุ๊ก (ช่อง 7) รับบทเป็น ไหล
พ.ศ. 2557 คีตโลกา (ช่อง 7) รับบทเป็น จ่าเดชา
พ.ศ. 2558 หนึ่งในทรวง (ช่อง 3) รับบทเป็น บุญเติม
พ.ศ. 2558 ลิเกหมัดสั่ง (ช่อง 8) รับบทเป็น แฉะ
พ.ศ. 2558 คาดเชือก (ช่อง 7) รับบทเป็น เผือก
พ.ศ. 2558 สุดแต่ใจจะไขว่คว้า (ช่อง 8) รับบทเป็น สมศักดิ์
พ.ศ. 2559 เพื่อเธอ (ช่องวัน 31) รับบทเป็น น้าต๋อง
พ.ศ. 2559 ลูกเขยมะไฟ แม่ยายมะดัน (ช่อง 7) รับบทเป็น ปูอัด
พ.ศ. 2559 บุษบาหน้าตลาด (ช่อง 3) รับบทเป็น เสน่ห์ (รับเชิญ)
พ.ศ. 2559 คุณนายสายลับ (ช่อง 7) รับบทเป็น จ่าชู
พ.ศ. 2559 เทพธิดาป่าคอนกรีต (ช่อง 7) รับบทเป็น เฮียฮ้อ
พ.ศ. 2559 ดอกกระถินริมรั้ว (ช่อง 8) รับบทเป็น สมหมาย
พ.ศ. 2559 เจ้าจอม (ช่อง 3 เอสดี) รับบทเป็น โป้ง เทพบุตร (พนักงานบริการที่ปั๊มน้ำมัน) (รับเชิญ)
พ.ศ. 2560 เขี้ยวราชสีห์ (ช่อง 3) รับบทเป็น จ่าก้อง
พ.ศ. 2560 นายฮ้อยทมิฬ (ช่อง 7) รับบทเป็น เฒ่าอ่ำ
พ.ศ. 2561 เสน่ห์นางงิ้ว (ช่อง 3) รับบทเป็น ชูดวง
พ.ศ. 2561 เขยผู้ใหญ่ สะใภ้กำนัน (ช่อง 7) รับบทเป็น ทอง
พ.ศ. 2562 ชุมแพ (ช่อง 3) รับบทเป็น โกก
พ.ศ. 2562 มัจจุราชฮอลิเดย์ (ช่อง 8) รับบทเป็น สุวรรณ เขต 8 (วัน)
พ.ศ. 2562 รักนี้หัวใจเราจอง (GMM25) รับบทเป็น หยอง (รับเชิญ)
พ.ศ. 2562 เพลงรักเพลงปืน (ช่อง 7) รับบทเป็น ดำ
พ.ศ. 2562 ผู้บ่าวอินดี้ ยาหยีอินเตอร์ (ช่อง 7) รับบทเป็น บักเชียง
พ.ศ. 2562 นายยิ้มมะยมหวาน (ช่อง 3) รับบทเป็น ต๋อง ชวนชื่น (รับเชิญ)
พ.ศ. 2562 Teeใครทีมันส์ (ช่อง 3) รับบทเป็น น้าฉุย
พ.ศ. 2562 รักแท้ของนายถึก (ช่อง 3) รับบทเป็น อาเล้ง
พ.ศ. 2563 เพลงรักเจ้าพระยา (ช่องวัน 31) รับบทเป็น น้าจวบ
พ.ศ. 2564 สะใภ้เจ้าสัว (ช่อง 3 เอชดี) รับบทเป็น เสี่ยคง
พ.ศ. 2564 ห้องสุดท้ายหมายเลข 6 (ช่องวัน 31) รับบทเป็น ชาติ
พ.ศ. 2564 แม่เบี้ย (ช่อง 7HD) รับบทเป็น แจ๊ส
พ.ศ. 2566 ไมโครโฟนม่วนป่วนรัก (ช่องวัน 31) รับบทเป็น น้ากลอง
พ.ศ. 2567 ลิเกหมอลำ (ช่องวัน 31) รับบทเป็น พัน
ผลงาน > ละครชุด

พ.ศ. 2556 คุณชายรัชชานนท์ (ช่อง 3) รับบทเป็น บุญโฮม
พ.ศ. 2558 (เสือ) เลือดมังกร (ช่อง 3) รับบทเป็น อาเจี้ง
พ.ศ. 2560 กามเทพออนไลน์ (ช่อง 3) รับบทเป็น เสริมสุข
พ.ศ. 2562 วิญญาณพิศวง (ช่อง 8) รับบทเป็น ฉุย
พ.ศ. 2564 Baker Boys รักของผม ขนมของคุณ (GMM25) รับบทเป็น
ผลงาน > ซิตคอม

คู่กิ๊กพริกกะเกลือ ตอน หมอดูคู่รัก (2554) ช่อง 7 รับบทเป็น หมอดูที่ฮิตที่สุด (รับเชิญ)
รักล้นดอย ตอนที่ 18 จอมโจรจอมใจ (6 กันยายน พ.ศ. 2558) ช่อง 7 รับบทเป็น (รับเชิญ)
บ้านนี้มีรัก ตอน ใช้เงินเป็น (19 มิถุนายน พ.ศ. 2559) ช่องวัน รับบทเป็น ป้อม (เพื่อนของสกล) (รับเชิญ)
คู่ป่วนก๊วนกวนผี (2559) ช่อง 7 รับบทเป็น อาฮั่น
รักปรุงรส (2561) ช่อง 7 รับบทเป็น โจร (รับเชิญ)​
กองพัน รักลั่นฟ้า (2561) ช่อง 7 รับบทเป็น จ่าอากาศตรีพรเทพ เพ็ญสุข
ผลงาน > มิวสิกวีดีโอ

บักสิเด๋อ - ไหมไทย อุไรพร
อลิสา ขุนแขวง

| อลิสา ขุนแขวง |
| --- | --- |
เกิด: 13 สิงหาคม พ.ศ. 2536 (31 ปี) อลิสา ขุนแขวง 
ส่วนสูง: 1.67 เมตร (5 ฟุต 5 1⁄2 นิ้ว)
อาชีพ: นักร้อง นักแสดง นางแบบ นักแข่งรถ
ปีที่แสดง: 2556 – ปัจจุบัน
ผลงานเด่น: เอิงเอย - เสือ ชะนี เก้ง (2559 – 2564)   ของขวัญ - หน้ากากแก้ว (2561)   สายไหม - หีบหลอนซ่อนวิญญาณ (2562)  ปายทอง - ไปให้ถึงดวงดาว (2563)  ทับทิม - เพลงรักเจ้าพระยา (2563)
สังกัด: เดอะ วัน เอ็นเตอร์ไพรส์ (2559 – 2563)
อลิสา ขุนแขวง ชื่อเล่น มะปราง เกิดวันที่ 13 สิงหาคม พ.ศ. 2536 เป็นนักแสดงไทยที่มีชื่อเสียงจากซิตคอม เสือ ชะนี เก้ง และซีรีส์ Yes, I do คอร์สลัด พิสูจน์เลิฟ
อลิสา ขุนแขวง ศึกษาระดับมัธยมศึกษาที่ โรงเรียนราชินีบน ระดับปริญญาตรีที่ คณะศิลปศาสตร์ มหาวิทยาลัยธรรมศาสตร์ สาขาการสื่อสารภาษาอังกฤษเชิงธุรกิจ (Business English Communication) (หลักสูตรนานาชาติ) ขณะศึกษาเป็นดรัมเมเยอร์งานฟุตบอลประเพณีจุฬาฯ–ธรรมศาสตร์ ครั้งที่ 69 มีผลงานแสดงมิวสิกวิดีโอ "หล่อเลย" ของพลพล ได้แสดงเรื่องแรก คือ ซิตคอม เสือ ชะนี เก้ง และปี 2561 มีผลงานเรื่อง วายุเทพยุทธ์ รับบทเป็นนางเอก คู่กับ ภาคิน คำวิลัยศักดิ์
ชีวิตส่วนตัว เคยคบหาดูใจกับ โอบนิธิ วิวรรธนวรางค์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง ช่องวัน 31
| พ> ศ. | เรื่อง | บทบาท |
| --- | --- | --- |
| 2561 | วายุเทพยุทธ์ | น้ำตาล |
| 2561 | หน้ากากแก้ว | พญ.ของขวัญ ศุขเวช |
| 2562 | หีบหลอนซ่อนวิญญาณ | สายไหม |
| 2563 | ไปให้ถึงดวงดาว | ปายทอง |
| 2563 | เพลงรักเจ้าพระยา | ทับทิม ระฆังทอง |

ละครโทรทัศน์ทั้งหมดด้านล่างนี้ออกอากาศทาง อมรินทร์ทีวี
| พ> ศ. | เรื่อง | บทบาท |
| --- | --- | --- |
| 2565 | ฟ้า/ทาน/ตะวัน | นิทาน รัตนไพบูลย์ (นิ) |
ผลงาน > ซิตคอม

| ปี | เรื่อง | บทบาท | ช่อง |
| --- | --- | --- | --- |
| 2559 – 2564 | เสือ ชะนี เก้ง  | เอิงเอย | ช่องวัน 31 |
ผลงาน > ซีรีส์

| ปี | เรื่อง | รับบท | ช่อง |
| --- | --- | --- | --- |
| 2560 | Yes, I do คอร์สลัด พิสูจน์เลิฟ | เคท | ช่องวัน 31 |
| 2561 | เสือ ชะนี เก้ง Freshy เปิดตำนานแก๊ง 3 ทหารเสือ  | เอิงเอย | ไลน์ทีวี |
| 2564 | อังคารคลุมโปง The Series ตอน บ้านท้ายซอย | ชะพลู | จีเอ็มเอ็ม 25 |
| 2566 | แทนแมน ทำแทนได้  | พุดน้ำบุศย์ | ทรูไอดี |